THAI ระงับจ่ายคืนหุ้นกู้ 7.16 หมื่นลบ. หลังศาลรับแผนฟื้นฟูฯ ส่งผลคุ้มครองทันที!
THAI ระงับจ่ายคืนหุ้นกู้ 7.16 หมื่นลบ. หลังศาลรับแผนฟื้นฟูฯ ส่งผลคุ้มครองทันที!
THAI ระงับจ่ายคืนหุ้นกู้ 7.16 หมื่นลบ. หลังศาลรับแผนฟื้นฟูฯ ส่งผลคุ้มครองทันที!
1 มิ.ย. 2563

บริษท การบินไทย จำกัด (มหาชน) หรือ THAI แจ้งว่า กรณีที่บริษัทได้ออกและเสนอขายตราสารหนี้นั้น บริษัทได้เข้าสู่กระบวนการฟื้นฟูกิจการโดยศาลล้มละลายกลางได้มีคำสั่งรับคำร้องขอฟื้นฟูกิจการที่บริษัทได้ยื่นคำร้องขอฟื้นฟูกิจการเมื่อวันที่ 27 พ.ค.63 แล้ว เมื่อบริษัทเข้าสู่กระบวนการฟื้นฟูกิจการของบริษัทดังกล่าวถือเป็นเงื่อนไขที่เป็นเหตุผิดนัด (Events of Default) ภายใต้ข้อกำหนดว่าด้วยสิทธิและหน้าที่ของผู้อออกหุ้นกู้และผู้ถือหุ้นกู้สำหรับหุ้นกู้ที่ออกโดยบริษัท
สำหรับหุ้นกู้ บมจ.การบินไทย ครั้งที่ 2/2562 ที่เป็นหุ้นกู้ชุดล่าสุดที่ออกมามี 5 ชุด มูลค่ารวม 8,788 ล้านบาท
หุ้นกู้ บมจ.การบินไทย ครั้งที่ 2/2562 ชุดที่ 1 มูลค่า 2,035 ล้านบาท ครบกำหนดไถ่ถอนปี 63
หุ้นกู้ บมจ.การบินไทย ครั้งที่ 2/2562 ชุดที่ 2 มูลค่า 634 ล้านบาท ครบกำหนดไถ่ถอน ปี 64
หุ้นกู้ บมจ.การบินไทย ครั้งที่ 2/2563 ชุดที่ 3 มูลค่า 2,453 ล้านบาท ครบกำหนดไถ่ถอน ปี 66
หุ้นกู้ บมจ.การบินไทย ครั้งที่ 2/2563 ชุดที่ 4 มูลค่า 1,899 ล้านบาท ครบกำหนดไถ่ถอน ปี 72
หุ้นกู้ บมจ.การบินไทย ครั้งที่ 2/2562 ชุดที่ 5 มูลค่า 1,767 ล้านบาท ครบกำหนดไถ่ถอน ปี 77
โดยผู้แทนผู้ถือหุ้นกู้ได้มีหนังสือมายังบริษัทฯเมื่อวันที่ 27 พ.ค.63 โดยขอให้บริษัทชำระหนี้หุ้นกู้ทั้งหมดโดยพลัน ซึ่งทำให้หุ้นกู้ดังกล่าวถึงกำหนดชำระโดยพลัน แต่เนื่องจากบริษัทฯ กำลังอยู่ในกระบวนการฟื้นฟูกิจการ จึงมีผลทำให้บริษัทฯ อยู่ในสภาวะพักการชำระหนี้ (Automatic Stay) และจะไม่สามารถชำระหนี้หุ้นกู้ดังกล่าวได้ ซึ่งการชำระหนี้เงินดังกล่าวถือเป็นเหตุผิดนัด (Events of Default) ภายใต้ข้อกำหนดสิทธิของหุ้นกู้เช่นกัน
นอกจากนี้ การไม่ชำระหนี้ภายใต้หุ้นกู้ชุดที่เกี่ยวข้อง ยังอาจเป็นเหตุผิดนัดภายใต้หุ้นกู้ชุดอื่นๆ (Cross Default) ด้วย โดยหุ้นกู้ชุดอื่นมีทั้งหมด 41 ชุดที่เป็นการออกตราสารหนี้เมื่อปี 55 -63 รวมมูลค่า 62,820 ล้านบาท
ทั้งนี้ บริษัทจะแจ้งให้ทราบถึงความคืบหน้าในการฟื้นฟูกิจการของบริษัทฯ รวมถึงความคืบหน้าอื่นเพิ่มเติมต่อไป